|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | ***UIT DIE PEN VAN DIE CEO (4/19)***  **(Volg my op Twitter justchad\_cga)**  *Justin Chadwick 25 Januarie 2019* |  | | | ***“Against logic there is no armour like ignorance” Laurence J Peter*** | | | **‘n PAAR FEITE OOR DIE EKONOMIESE VENNOOTSKAPSOOREENKOMS**  Sommige praat oor die "post truth era", ander praat oor "vals nuus". Wanneer dit by die waarheid kom, laat baie nie toe dat dit 'n goeie storie opmors nie. Hier is 'n paar feite om sake reg te stel:  • Die onlangse getekende en geïmplementeerde Ekonomiese Vennootskapsooreenkoms (EPA) tussen Suider-Afrika se Doeane-unie (SACU) en die Europese Unie (EU) het 'n verandering in die invoervoorwaardes vir **lemoene** ingesluit - oor tien jaar sal die tariefvrye periode van 16% tot nul vir die tydperk 17 Oktober tot einde November verminder - alle ander sitrustariewe bly onveranderd.  • Die EPA sluit geen veranderinge vir **mandaryntariewe** in nie - verslae dat die EPA op  die noordelike halfrond se markte vir mandaryne impakteer, is dus swak ondersoek.  • In 2018 het die Suid-Afrikaanse sitrusbedryf besluit om die uitvoer van **lemoene** na die EU in die  middel van September te staak en sodoende enige voordeel uit die EPA te laat vaar - verslae dat  die EPA ‘n impak op die noordelike halfrond se markte vir lemoene gehad het, is dus verkeerd.  • Gedurende Desember 2016 en weer in Desember 2018 is sitrusvrugte afkomstig van die noordelike  halfrond as 'produk van Suid-Afrika' in sommige winkels in Europa gemerk. Dit maak die oorsprong  van vrugte op die finale verkooppunt in Europa problematies. Etiketteringsregulasies sal versterk  moet word om te verseker dat verbruikers (en produsente) die oorsprong van hul aankope weet.  Om na die swak begin vir die noordelike halfrond 2018/19 seisoen te soek, is dit belangrik om met die feite te begin. As verantwoordelike uitvoerders sal Suid-Afrika met uitvoerders en invoerders van ander lande werk om te verseker dat ons die verbruiker gee wat hulle verlang. Onthou - alhoewel sitrusuitvoerders van verskillende lande in die mark meeding, is ons ook tesame, besig om met alternatiewe vir sitrus te kompeteer. As 'n verbruiker nie die gewenste gehalte (grootte, kleur, suikers ens.) van sitrusvrugte kan kry nie, sal hulle na ander, nie-sitrus alternatiewe gaan. Met 'n groeitoename in sitrusproduksie regoor die wêreld is dit nou die tyd dat alle verskaffers saamwerk en die vraag na sitrusprodukte stimuleer. Die mark behoort aan die verbruiker.  **BURGERSFORT / OHRIGSTAD**  Die CGA-raad het ingestem dat 'n verteenwoordiger van Burgersfort / Ohrigstad streek vergaderings kan bywoon, met 'n grondwetlike verandering wat by die volgende Algemene Jaarvergadering oorweeg sal word om hierdie streek by te voeg. Produsente in die streek het twee kandidate genomineer, en 'n verkiesing sal nou gehou word. Gloria (gloria@cga.co.za) sal stembriewe uitstuur. As u 'n produsent in daardie streek is en nie 'n stembrief ontvang het nie, kontak asseblief vir Gloria. Die stemme word teen die laaste twee seisoene (2017 en 2018) se uitvoervolumes geweeg. Let asseblief daarop dat dit slegs betrekking het op sitrus wat in daardie streek gepak is.  **CGA SITRUS SUMMIT “UPDATE”**  Met net meer as ses weke na die Summit het die komitee 'n fantastiese program saamgestel - besoek www.cga.co.za. 'n Sleutelonderwerp sal die ontwikkelende tendense in die sitrusbedryf wees wat deur Philippe Binard (Freshfel) aangebied word, met hulp van navorsing deur CIRAD gegenereer. Met spanning wat toeneem as gevolg van toenames in aanplantings van vroeër rypwordende en later rypwordende variëteite, is die "skouers" van die seisoene besig om voller en minder winsgewend te word. Hierdie en ander tendense sal tydens hierdie sessie bespreek word. Registrasies kan op die webtuiste gedoen word.  **DIE CGA GROEP SE MAATSKAPPYE (CRI, RIVER BIOSCIENCE, XSIT, CGA CULTIVAR COMPANY, CGA GROWER DEVELOPMENT COMPANY & CITRUS ACADEMY) WORD DEUR SUIDER-AFRIKA SE SITRUSPRODUSENTE BEFONDS** | | |  | | |